Diari Oficial de la Generalitat Valenciana


Sumari del DOGV 6059, del 17-07-2009 (2009/8337)

Notificació de la Junta Arbitral del Transport d'Alacant sobre el laude Arbitral a Aduanas Puertos Acciomediterranea, SL, en l'expedient 046/08-A.
--------------------------------------------------------------------------------------------------------------------------------------------------

### Dades del document

Número de DOGV
:   6059

Data del DOGV
:   17-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8337


Data del document
:   02-07-2009

Organisme emissor
:   Conselleria d'Infraestructures i Transport

Tipus de document
:   Edicte

Notificació de la Junta Arbitral del Transport d'Alacant sobre el laude Arbitral a Aduanas Puertos Acciomediterranea, SL, en l'expedient 046/08-A. [2009/8337]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de l'empresa Aduanas Puertos Acciomediterranea, SL, amb domicili a Almeria que s'ha dictat el laude en l'expedient 046/08-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent: Alacant, el 30 d'abril de 2009. A les 9.45 hores es constituïx la Junta Arbitral del Transport d'Alacant en la seu de l'avinguda d'Aguilera 1-6ª planta, pels membres expressats al marge, a fi de dictar el laude arbitral sobre la controvèrsia plantejada en l'expedient 046/08-A, promogut per Rafael Fuster Picó amb domicili a Confrides (Alacant), contra Aduanas Puertos Acciomediterranea, SL, amb domicili a Almeria en relació amb la reclamació següent: impagament de ports per transport realitzat entre Itàlia (Cavaglia) i Espanya (Narón) el 9 de maig de 2008 per valor de 2.242,50- (dos mil dos-cents quaranta-dos euros amb cinquanta cèntims) més interessos meritats. Comença la vista oral sense la compareixença de la reclamada, tot i haver sigut citada en el termini i en la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula al representant de l'actora Rafael Fuster Picó que ratifica la demanda i la quantia indicades. Així mateix, s'aporten a l'expedient, com a prova, documents justificatius de l'arreplegada i l'entrega de la mercaderia i basa en estos la facturació el muntant de la qual és objecte d'esta reclamació. Atés la Junta Arbitral que es complixen en este cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, ja que afecta les qüestions competencials de les juntes arbitrals de transport a la vista del sotmetiment exprés de les parts segons CMR a la Junta Arbitral del Transport d'Alacant. Admeses pel col·legi arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al laude següent: estimar la demanda interposada per Rafael Fuster Picó contra Aduanas Puertos Acciomediterranea, SL, per considerar formalitzat el contracte i realitzades les prestacions convingudes sense que s'haja provat el pagament dels ports meritats. Conseqüentment amb allò que s'ha exposat procedix que Aduanas Puertos Acciomediterranea, SL, pague a Rafael Fuster Picó, la quantitat de 2.242,50- (dos mil dos-cents quaranta-dos euros amb cinquanta cèntims), inclòs l'IVA, en concepte de ports després de liquidació, més els interessos legals de demora a què hi haguera lloc des del moment de la interposició de la demanda el 29 de setembre de 2008 fins a la data d'este laude. Este laude serà executiu en cas d'incompliment en el termini de 20 dies, comptadors a partir de l'endemà a la recepció d'este. Contra esta resolució arbitral únicament es pot interposar recurs d'anul·lació davant de l'Audiència Provincial que haurà de presentar-se en els dos mesos següents al de la notificació, o d'aclariment, en els deu dies següents al de l'esmentada notificació. Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes. I perquè conste, s'arxive i es trasllade a les parts firmen els membres de la Junta al lloc i en la data indicats.  
Alacant, 2 de juliol de 2009.- El president: Manuel Gálvez Acero.